– Մեծահոգություն, բարդույթավորված չլինել, ինքնաբավություն, հումոր, շատ բացառիկ հատկանիշներ չեն, ազնվություն, սա ամենակարևոր հատկանիշներից մեկն է, բազմաթիվ առիթներով եմ ասել տղամարդկանց համար հատկապես: Մեր հասարակությունը իր բնույթով տղամարդկանց հասարակություն է, պատրիարխալ է, և տղամարդուն հատկացված է որոշակի դեր, տղամարդու համար սահմանված են հասարակության մեջ որոշակի հատկանիշներ, որոնք ինքը պետք է ունենա՝ կլինեն դրանք կարծրատիպային, թե ոչ այնքան, կարևոր չէ: Շատ հաճախ հասարակության մեջ տեղի ունեցող տրանսֆորմացիաներով պայմանավորված, թվում է, թե աննկատ է մնում, որ մարդկանց, այդ թվում՝ տղամարդկանց դերը սկսում է փոփոխվել, ու այդ հատկանիշները սկսում ենկորչել, իրականում, մարդիկ խոսում են մի բանից, ինչ իրենք չունեն, պահանջում են դիմացինից մի բան, ինչ իրենք չունեն, և շատ հաճախ այստեղ քննադատության սայրն ուղղվում է դեպի հակառակ կողմը՝ լինի դա հակառակ սեռը, թե իրենց չնման ինչ-որ մեկը, միայն նրա համար, որովհետև մարդիկ չեն համապատասխանում իրենց պատկերացումներին: